The Dark Descent

**The Dark Descent** เป็นเควสยาวเลเวล 24 โดยเนื้อเรื่องจะเริ่มจาก General Graken ต้องการที่จะเข้าไปใน Underworld Crypt ซึ่งอยู่ภายในหัวกระโหลกขนาดใหญ่ บริเวณใจกลาง Ancient Nemract เขาได้ทำการสำรวจบริเวณรอบๆ และได้พบทับทิมหนึ่งเม็ดในบ้านหลังหนึ่ง ซึ่งสามารถใส่เข้าไปที่ตาของหัวกระโหลกได้พอดี เขาจึงต้องการให้เราไปสำรวจบ้านหลังนั้นอีกครั้ง และหาทับทิมอีกเม็ดหนึ่งมาใส่ที่ตาอีกข้าง เพื่อเปิดทางเข้าไปยังข้างในหัวกระโหลกนั่น

**เมื่อทำสำเร็จจะได้รับรางวัลดังนี้:**

* 2400 EXP
* Dark Diadem (สร้อยคอ)
* 1 กุญแจดันเจี้ยน Underworld Crypt
* สามารถเข้าดันเจี้ยน Underworld Crypt ได้

## ขั้นตอนที่ 1

» พูดคุยกับ General Graken

บทสนทนา**:**

* **General Graken:** อ๊ะ สวัสดี สหาย! ฉันต้องบอกเลยว่าฉันไม่คิดว่าจะได้เจอทหารของ Ragni ที่นี่นะเนี่ย
* **General Graken:** ฉันคือผู้บัญชาการ Graken เป็นผู้นำของกองทหาร Nemract ยินดีที่ได้รู้จักนะ!
* **General Graken:** นายเห็นพวกซอมบี้กระหายเลือดที่เดินเตร่เกือบทุกที่แล้ว ใช่ไหม? ดูเหมือนว่าพวกมันทุกตัวจะออกมาจากข้างในหัวกะโหลกยักษ์นี่นะ
* **General Graken:** พวกเราพยายามแล้ว แต่มันก็ไม่ได้ผล! เราใช้ทั้งดาบ, ที่ขุดหิน, ระเบิด, ทหารที่แข็งแกร่งที่สุด ลองมันหมดทุกทางแล้ว!
* **General Graken:** ถ้าหากเราหาทางเข้าไปข้างในได้ พวกเราอาจจะสามารถหยุดยั้งฝูงผีดิบที่หลั่งไหลออกมาได้ แต่มันไม่ขยับเขยื้อนเลย
* **General Graken:** อย่างไรก็ตาม! เมื่อไม่นานมานี้ ฉันเจอบางอย่างที่น่าสนใจเข้า ดูที่เบ้าตานั่นสิ สังเกตดูที่ตาขวา เห็นทับทิมที่ส่องประกายนั่นไหม?
* **General Graken:** มันถูกใส่เข้าไปแทนที่ทับทิมมืดๆเหมือนที่ตาข้างซ้ายของมัน
* **General Graken:** ฉันรู้สึกสังหรณ์ใจบางอย่างนะ สหาย! ลางสังหรณ์บอกฉันว่า ถ้านายหาทับทิมอีกอันที่เข้ากันได้กับตาซ้ายละก็ เจ้ากะโหลกนี่จะต้องเปิดปากของมันแน่นอน!
* **General Graken:** ฉันเจอทับทิมเม็ดแรกในบ้านหลังหนึ่งใกล้ๆนี่เอง เพราะงั้น ฉันอยากให้นายไปเช็คบ้านหลังนั้นอีกครั้ง
* **General Graken:** บางทีฉันอาจจะมองข้ามทับทิมอีกเม็ดที่อยู่ข้างในนั้นไป ถ้าหาไม่เจอ พวกเราค่อยไปหาที่อื่นต่อ
* **General Graken:** บ้านหลังนั้นตั้งอยู่ทางทิศใต้จากที่นี่ ที่พื้นบ้านยังคงมีแผ่นไม้อยู่แม้ว่าจะผ่านไปแล้วหลายปี ทำให้บ้านนี้ดูน่าอยู่กว่าหลังอื่นๆนะ สหาย!

## ขั้นตอนที่ 2

» สำรวจบ้าน (พิกัด 226, 49, -1910) ใน Ancient Nemract เพื่อหาทับทิมเม็ดที่สอง

**บทสนทนา:**

* **General Graken:** โอ้ ซวยละ ฉันรู้สึกว่าฉันจะลืมบอกบางอย่างไป! หยุดอยู่ตรงนั้นก่อน สหาย! ฉันกำลังไป!
* **General Graken:** เวรเอ๊ย! ดูเหมือนว่าจะสายไปแล้ว ใช่ ฉันลืมบอกนายว่าสภาพพื้นมันไม่ค่อยจะดีน่ะ ฉันอยู่ข้างบนนี้! นายหล่นลงไปข้างล่างนั้นน่ะ เป็นอะไรหรือเปล่า?
* **General Graken:** โอเค นั่นคงถือว่าเป็นข่าวดี ฉันหวังว่าอะนะ ยังไงก็ตาม ดูเหมือนว่าฉันจะส่งนายไปเจอสถานการณ์แย่ๆนิดหน่อยนะ! นายพอจะเจอทางออกตรงไหนสักแห่งข้างล่างนั่นหรือเปล่า?
* **General Graken:** มีอุโมงค์เหรอ? เอ้า! สวยสิ! ฉันแนะนำให้นายเข้าไปในนั้นให้ไวเลย ฉันต้องกลับไปประจำตำแหน่งแล้ว ทหารทุกคน พร้อม!
* **General Graken:** ขอให้โชคดีนะ สหาย พลทหารทุกนาย ถอย! ฉันบอกให้ถอย!
* **???:** เฮะๆ... เข้ามาให้ลึกกว่านี้อีกสิเจ้ามนุษย์... เดินเข้ามาในเงามืดสิ...

## ขั้นตอนที่ 3

» เข้าไปในอุโมงค์ที่ชั้นใต้ดินของบ้านหลังนั้น

**บทสนทนา:**

* **???:** ยินดีต้อนรับ...

## ขั้นตอนที่ 4

» สำรวจดินแดนแห่งความมืดที่แสนแปลกประหลาด

**บทสนทนา:**

* **Soldier:** หน่วยสอดแนม! รายงานผลสำรวจเดี๋ยวนี้! พวกมันมากันเท่าไหร่?
* **Scout:** ฉัน...ม...มันมีมาก...ประมาณ...หนึ่งพัน...
* **Soldier:** หนึ่งพัน...? นี่มันแย่กว่าที่คาดการณ์ไว้มาก ทหาร! เตรียมพร้อมรบ-
* **Scout:** ไม่...พวกเรา...สิ้นหวังแล้ว...
* **Soldier:** เดี๋ยว ก..เกิดอะไรขึ้น? เกิดอะไรขึ้นกับนาย?!

**บทสนทนา:**

* **Lost Soul:** ได้โปรด หยุดทีเถอะ! ไม่ว่าแกจะเป็นใครก็ตาม ปล่อยฉันและครอบครัวของฉันให้อยู่อย่างสงบเถอะ! พวกเราไปทำอะไรให้ ถึงต้องมาพบเจอกับอะไรแบบนี้?!
* **???:** อ้าว แล้วทำไมไม่พูดให้เร็วกว่านี้ล่ะ! วิญญาณของพวกเขาออกจากร่างมนุษย์กันหมดแล้วนะ... โอ้ แย่จริงๆ
* **Lost Soul:** ก..แก...ฉันว่าพวกเขาจะต้อง... โอ้ พระเจ้า ไม่นะ...
* **???:** เงียบเดี๋ยวนี้ ฉันมั่นใจว่าเธอและครอบครัวจะถูกพาไปเจอกันใหม่อีกครั้งแน่นอน เพราะเธอจะต้องมีส่วนร่วมในการ...เฮะๆ...ทำกิจกรรมนอกบ้านร่วมกับครอบครับของเธอ ภายใต้การเฝ้าดูของฉัน...
* **Lost Soul:** ก...แกหมายถึงอะไร... ม..ไม่นะ ได้โปรด! ฉันไม่อยากทำร้ายใคร! ฉันยังไม่อยากตาย!!
* **???:** ฮะๆ สาวน้อยผู้ไร้เดียงสา ช่างน่ารักเสียจริง เธอคิดว่าเธอยังคงเหลือทางเลือกอยู่อีกเหรอ สิ่งที่เธอต้องการ มันคือสิ่งที่ฉันไม่ต้องการ

**บทสนทนา:**

* **???:** เฮะๆ...แกเห็นแล้วหรือยัง?
* **???:** แกเห็นหรือเปล่า ว่าสถานที่แห่งนี้มันล่มสลายได้ง่ายแค่ไหน? ฉันสามารถเป็นมาสเตอร์ของพวกมันได้เร็วขนาดไหน? และฉันสามารถควบคุมแกได้อย่างง่ายดายแค่ไหน? แทบจะไม่ต้องคิดพิจารณาเลยด้วยซ้ำ
* **???:** ช่างเปราะบางเหลือเกิน พวกมนุษย์ เพราะฉะนั้นถึงได้รับอิทธิพลได้อย่างง่ายดาย ทั้งความโศกเศร้าเสียใจ และความสิ้นหวัง สายสัมพันธ์ของพวกแก มีแต่จะทำให้พวกแกอ่อนแอลงเท่านั้น
* **???:** เพราะฉะนั้น ฉันขอเชิญให้แกไปต่อ ฉันจะสนับสนุนแก ถึงแม้ว่าแกจะเข้ามาโจมตีในดินแดนของฉันก็ตาม...
* **???:** แกจะไม่มีโอกาสรอดออกไป และหลังจากนั้น ฉันก็จะสามารถชักใยแกได้อย่างอิสระ ราวกับหุ่มเชิดไร้ชีวิตตัวน้อยของฉัน
* **???:** เพราะฉะนั้น เอาทับทิมนี่ไป ทหารน้อยของฉัน ฉันกำลังรอที่จะพบกับแกอีกครั้งอย่างใจจดใจจ่ออยู่นะ เฮะๆๆ...
* *คุณควรจะเก็บเพชรที่เบ้าตาซ้ายก่อนที่จะออกไป โดยที่ไม่ต้องไปคำนึงถึงคำพูดที่เป็นลางของร่างประหลาดนั่น มันน่าจะมีทางที่ปีนขึ้นไปได้อยู่ที่ไหนสักแห่งนะ?*

## ขั้นตอนที่ 5

» เข้าไปหยิบเพชรที่เบ้าตาซ้ายของกะโหลก และออกไปจากดินแดนแปลกประหลาดแห่งนี้

**บทสนทนา:**

* *ทับทิมเม็ดนี้ ดูเหมือนจะเข้ากันได้กับอีกอันหนึ่งในโลกปกติ ดูเหมือนว่าหนทางที่จะออกจากที่นี่ได้ คือต้องเข้าไปในหัวกะโหลกนี่เท่านั้น*

**บทสนทนา:**

* **???:** ฉันจะอนุญาตให้แกกลับไป... และฉันมั่นใจว่าแกคงจะจำทุกอย่างที่แกได้เห็นที่นี่
* **???:** โชคดีในการทำภารกิจเล็กๆน้อยๆของแกนะ...เฮะๆๆ...
* **General Graken:** เฮ้! ทางนี้ กลับมาเดี๋ยวนี้! เลิกสู้กับพวกซอมบี้ได้แล้ว สหาย!

## ขั้นตอนที่ 6

» นำทับทิมกลับไปให้ General Graken

**Dialogue:**

* **General Graken:** ทำไมถึงเดินไปมารอบๆแถมตาเหม่อลอยแบบนั้นล่ะ? กลับมาหาฉันได้แล้ว!
* **General Graken:** มานี่สิเฮ้ย ปิ๊บ ปิ๊บ! ไหนดูสีตาหน่อยซิ โอเค! กลับมาแล้วสินะ สหาย?
* **General Graken:** ให้ตายสิ! นายทำให้ฉันกังวลมากเลยนะ เอาล่ะ ไหนบอกมาซิว่าเกิดอะไรขึ้นด้านล่างนั่น หืม? โอเค อย่างน้อยนายก็เจอทับทิมนั่นจนได้แหละเนอะ!
* **General Graken:** แต่ เมื่อกี้นายเดินโซเซอย่างกับคนแก่ ดวงตาว่างเปล่า ขาวโพลนยังกับครีม แถมยังพึมพำๆอะไรบางอย่างเกี่ยวกับ Charon ด้วย
* **General Graken:** ฉันเดาว่าเขาต้องเป็นคนที่ทำให้นายเป็นแบบนี้สินะ? เอาล่ะ นายไม่ต้องไปใส่ใจหรอก เพราะงั้น ฉันจะเรียกภารกิจครั้งนี้ว่าเป็นความสำเร็จที่น่ายินดีละกัน!
* **General Graken:** โธ่ อย่าทำหน้าตาดูไม่ได้แบบนั้นเซ่ สหาย! ไม่ต้องกังวลไปหรอกน่า ฉันจะพาพวกไปจัดการเจ้านั่นเอง ส่วนทับทิมนี่ เดี๋ยวฉันเอาไปใส่ให้เองด้วยก็ได้ เอ้า!
* **General Graken:** ฉันเอาทับทิมมืดด้านบนออกมาแล้ว ถ้างั้น นายจะเก็บมันไว้ไหม หรือจะทิ้ง? ฉันรู้สึกได้ถึงเวทย์มนต์ที่อยู่ข้างใน และฉันคงรู้สึกแย่ หากนายไปโดยไม่รับรางวัลไปด้วย
* **General Graken:** ตอนนี้ คงจะดีนะถ้ากลับไปที่เมืองก่อน นอนหลับพักผ่อนหลังจากจบเรื่องราวไร้สาระทั้งหมดนี้ ฉันมั่นใจได้เลยว่าตอนนี้นายคงไม่รู้สึกว่าตัวเองเจ๋งหรอก
* **General Graken:** ฉันว่าถ้าทำแบบนี้ มันน่าจะเป็นการกระทำที่น่าประทับใจนะ นายก็แค่พุ่งชนกับปัญหาที่นายเจออยู่ตอนนี้...นั่นคงจะจบแบบสวยงามมากกว่านะ
* **General Graken:** ยังไงก็ตาม ถ้าหากนายรักษาตัวให้แข็งแรงดีแล้วละก็ ฉันจะรู้สึกดีใจมาก ที่จะได้ร่วมมือกับนายอีกครั้งในการเดินทางเข้าไปยังส่วนลึกของที่แห่งนี้ สหาย!